Document ID: 31978R1805

KOMISSION ASETUS (ETY) N:o 1805/78,
annettu 28 päivänä heinäkuuta 1978,
hedelmä- ja vihannestuottajien järjestöjen kaupanpitämissääntöjensä vastaisia tuotteita koskevista markkinoilta vetämisistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1154/78(2), ja erityisesti sen 15 artiklan 1 kohdan toisen alakohdan,
sekä katsoo, että
asetuksen (ETY) N:o 1035/72 tuottajajärjestöt voivat päättää liitteessä II lueteltujen tuotteiden osalta olla saattamatta myyntiin tuotteita, jotka ovat laatuvaatimusten mukaisia mutta jotka eivät vastaa tuottajajärjestöjen antamia tarjousten määrän rajoittamiseen tarkoitettuja kaupanpitämissääntöjä,
on hyödytöntä vaatia, että kyseisten tuotteiden on oltava kaikkien pakkaamista ja merkintöjä koskevien laatumääräysten mukaisia,
tämä tilanne olisi otettava huomioon määritettäessä vetäytymishintaa, jonka perusteella lasketaan tuottajajärjestöjen yhteenliittymien maksama korvaus tuotemääristä, joita ei ole saatettu myyntiin, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Sovellettaessa asetuksen (ETY) N:o 1035/72 15 artiklan 1 kohdan toista alakohtaa niiden tuotteiden, joita tuottajajärjestöt päättävät olla saattamatta myyntiin, on vastattava:
- omenien, päärynöiden, sitrushedelmien ja kukkakaalien osalta sovellettavan laatuluokan laatu- ja kokolajitteluvaatimuksia;
- tomaattien, syötäväksi tarkoitettujen viinirypäleiden ja persikoiden osalta sovellettavan laatuluokan laatu-, kokolajittelu- ja pakkaamisvaatimuksia; persikoita voidaan kuitenkin pitää esillä ilman, että ne ovat pakkauksessa kerroksittain.
2 artikla
Vetäytymishinta, jonka perusteella lasketaan korvaus tuotteista, joita ei ole saatettu myyntiin, määritetään soveltamalla ostohintoihin 4 päivänä toukokuuta 1973 annetussa komission asetuksessa (ETY) N:o 1203/73(3) vahvistettuja mukautuskertoimia.
Lisäksi niiden persikoiden osalta, joita ei ole pakattu pakkaukseen kerroksittain, sovelletaan kerrointa 0,95.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 1978.

Labels: 2
3
17
6